Diit 64
Pal kɛ kui̱ ga̱ŋ
(Dee-bid)
1
Liŋ palä lö Kuoth,
kɛ ɣöö ɣän ta̱a̱ kɛ rik,
kän tëkdä kä ji̱ tɛ̈rä
tin dualä kɛ kɛ.
2
Mal ɣä tɛ̱̈ɛ̱̈ kä cär
ji̱ nyuɔɔni ti̱ti̱,
kä gaŋ ɣä kä ca̱a̱p
ji̱ la̱t jiäkni ti̱ti̱,
3
tin moth lëëpkiɛn ce̱tnikɛ thiëp,
kä yuɔrkɛ lëëpkiɛn
ce̱tnikɛ bäär,
4
la kɛn kä bär nɛy tin thil
bɛ̈ɛ̈l bi̱mä,
lakɛn kɛ cua̱ pärikä
kɛ ba̱r ɛ thil dual.
5
La kɛn cua̱ com ni rɔ̱
kɛ cär ti jiäk,
latkɛn ni ɣöö bikɛ
naath dɛp,
ruac kɛn i̱,
“Ɛŋa mi bikɛ nɛn?
6
Kä ɛŋa mi bi tit ni lätkɔn?
Kɔn canɛ ca̱p mɛɛtdä
mi thuɔ̱k la̱t.”
Kɛ ɣöö cär lɔaac ran bumɛ kɛ ɣöö
dëëkɛ mal ŋa̱c.
7
Duundɛ ɣöö bi Kuoth kɛ ba̱r,
bɛ kɛ moc kɛ buɔ̱ɔ̱t kɛ pɛ̈th.
8
Kä bɛ kɛ jak kä däk kɛ lëëpkiɛn,
kä bi nɛy diaal tin bikɛ
nɛn wuɔ̱thkiɛn
tiŋ kɛ dual.
9
Kä bi nɛy diaal dual,
kä bikɛ tin ci Kuoth
kɛ la̱t lat.
Kä bikɛ min cɛ la̱t ŋa̱c.
10
Kä ɛ ji̱ cuŋni lo̱ckiɛn tɛth
rɛy Kuɔth Nhial,
kä akɛ lua̱kɛ rɔ̱ jɛ.
Kä ɛ nɛy diaal tin gɔw
lo̱ckiɛn liakɛ jɛ.
